Utkilen AS
Store norske leksikon,Teknologi og industri,Transport,Sjøfart og skipsindustri,Skipsfartsnæring,Rederier
Utkilen AS er et norsk rederi, grunnlagt i Bergen i 1962, som driver tankfart med kjemikalier, hovedsakelig i Nord-Europa. Det eier og opererer mer enn 20 kjemikalietankere, de fleste med straum i navnet.
Rederiet har røtter tilbake til 1916, da far til Anders Utkilen (1906–1987) kjøpte den første båten. Sammen med sine brødre overtok Anders Utkilen flere skip og stiftet blant annet selskapene AS Straum og Brødrene Utkilen, og begynte med tankfart etter andre verdenskrig. Etter at brødrene forlot rederiet i henholdsvis 1958 og 1962, endret det navn til Anders Utkilens Rederi AS, og ble registrert som aksjeselskap i 1967. I 2007 endret rederiet navn til Utkilen AS. Les mer i Store norske leksikon rederi Eksterne lenker Utkilen AS: Historie Litteratur Bakka, Dag: Utkilen : fra bygdesjøfart til industriell shipping, 2006, isbn 82-91258-23-6, Finn boken